English: Looking at the issues, traffic congestion, of course, is a major issue. Schools have become bigger and less local, and more children are in families where both parents work most days, so we now have large numbers of parents driving their kids to school, and the school run is a major component of the traffic problem at rush hours, as can be evidenced by the noticeably less traffic at these times during school holidays. So, one thing we need to think about - all of these things are interrelated. It's a whole tapestry of things, and it's difficult, sometimes, to think about how a Government would deal with these issues, but one thing is we need to encourage more kids to walk to school, through supporting initiatives such as the walking school bus and other similar walking patrols. We also need better public transport. In Cardiff, and no doubt in other major towns in Wales, we have business parks and such like built in places on the edges of cities, without any real public transport links. This is a failure of the planning system. We need more arterial bus routes going around the edge of major towns. Certainly, we need them in Cardiff; probably in Newport and Swansea they would be an advantage as well. They have a lot of arterial bus routes in London; we don't really do them in Cardiff. Active travel is another key point. We need infrastructure such as cycle and footpaths, although, of course, there's always the physical difficulty of incorporating all of these elements in limited urban spaces. But there are opportunities. There are some disused railway lines, which could be utilised. There's one in the west of Cardiff, which runs between Fairwater and Creigiau, which is still there from being cut in the Beeching era, I imagine. The line is still there; it wouldn't take that much of an effort to actually clear the line and use it for some purpose. We do have the campaign to reopen the Rhondda tunnel, which I asked a question about earlier today, so I'm hopeful that that scheme will progress. Another planning issue is the large number of fast food outlets, which sometimes congregate closely together in certain parts of certain towns. This, because of the large number of extractor fans in operation, will tend to have a noticeably poor effect on the air quality, and this, again, leads to issues of planning, because, in my experience, when I used to cover council meetings - a long time ago, but I think the situation hasn't changed a lot - planning officers will sometimes face local opposition from members about planning applications, but they tend to say, 'Well, you know, the applicant will win this on appeal, so we have to push this through.' So, planning permission gets given. Then, the next case comes up, and they cite the precedent and they say, 'Ah, well, we gave the planning permission to this one, so we have to give it to that one.' So, we then end up with large numbers of fast food joints in condensed areas, which certainly does not do the air quality a lot of good. So, I think we do have to address a lot of these things through looking at the planning system. We do now have a future generations commissioner here in Wales, which is potentially a good development. She's a very able person. I hope she will be able to have a meaningful input into these things. But she has to be able to have some, as I say, meaningful input into putting a stop to things like councils building willy-nilly on green belt land, and councils knocking down their bus stations to build huge office block complexes, which will drag more commuters into central urban areas. And the Welsh Government will need, ultimately, to take proactive measures in these areas, rather than simply talking about issues and sometimes passing legislation, like the Active Travel (Wales) Act 2013, which doesn't seem to really do much to alter the situation, although I'm sure it was passed with good intent. We need to look at how that actually works, how that policy works, and make it work in a more meaningful way. Looking at today's motion, as I say, we support the aim of improving air quality. We do have an issue with clean air zones, because we feel that we need to provide better alternatives first before we start banning people from driving particular cars into towns and cities. After all, if we banned all of the drivers with fossil-fuelled cars from driving into Cardiff and Swansea tomorrow, I'm sure there wouldn't be the capacity on the buses and trains for people to get into those places at all, and we don't currently have the infrastructure for electric cars. Sure, we need to progress with these things, and my sentiments are with Simon Thomas - let's move forward with developing this kind of infrastructure - but at the moment, it's not there. In UKIP, it does feel to us like putting the cart before the horse, so we don't really currently support that particular notion. So, for that reason we oppose today's motion, unless it's amended by our own amendment, which raises that issue. Thanks very much.
Welsh: Wrth edrych ar y materion sy'n codi, mae tagfeydd traffig, wrth gwrs, yn fater o bwys. Mae ysgolion wedi tyfu'n fwy ac wedi mynd yn llai lleol, ac mae mwy o blant mewn teuluoedd lle mae'r ddau riant yn gweithio y rhan fwyaf o ddyddiau, felly erbyn hyn mae gennym nifer fawr o rieni yn gyrru eu plant i'r ysgol, ac mae'r daith i'r ysgol yn elfen fawr o'r broblem draffig ar oriau brig, fel y gellir dangos drwy'r gostyngiad amlwg yn y traffig ar yr adegau hyn yn ystod gwyliau ysgol. Felly, un peth y mae angen inni feddwl amdano - mae'r holl bethau hyn yn cyd-berthyn. Mae'n dapestri cyfan o bethau, ac mae'n anodd meddwl weithiau sut y byddai Llywodraeth yn ymdrin â'r materion hyn, ond un peth y mae angen inni ei wneud yw annog mwy o blant i gerdded i'r ysgol, drwy gefnogi mentrau megis y bws cerdded i'r ysgol a phatrolau cerdded eraill tebyg. Hefyd mae angen gwella trafnidiaeth gyhoeddus. Yng Nghaerdydd, ac mewn trefi mawr eraill yng Nghymru, yn ddi-os, mae gennym barciau busnes a phethau tebyg wedi'u hadeiladu mewn mannau ar gyrion dinasoedd, heb unrhyw gysylltiadau trafnidiaeth cyhoeddus go iawn. Mae hyn yn fethiant yn y system gynllunio. Mae arnom angen mwy o lwybrau bws prifwythiennol yn mynd o gwmpas ymylon y trefi mawr. Yn sicr, mae eu hangen yng Nghaerdydd; ac yng Nghasnewydd ac Abertawe hefyd, mae'n debyg y byddent yn fanteisiol. Mae ganddynt lawer o lwybrau bws prifwythiennol yn Llundain; nid ydym yn gwneud hynny yng Nghaerdydd mewn gwirionedd. Mae teithio llesol yn bwynt allweddol arall. Mae arnom angen seilwaith megis llwybrau beicio a llwybrau cerdded, er, wrth gwrs, ceir bob amser yr anhawster ffisegol o ymgorffori'r holl elfennau hyn mewn mannau trefol cyfyngedig. Ond mae yna gyfleoedd. Ceir rhai rheilffyrdd segur y gellid eu defnyddio. Mae un yng ngorllewin Caerdydd, rhwng y Tyllgoed a Chreigiau, sy'n dal i fod yno ar ôl cael ei chau yng nghyfnod Beeching, mae'n debyg. Mae'r rheilffordd yn dal yno; ni fyddai'n cymryd llawer o ymdrech i glirio'r rheilffordd a'i defnyddio at ryw ddiben. Mae gennym ymgyrch i ailagor twnnel Rhondda y gofynnais gwestiwn yn ei gylch yn gynharach heddiw, felly rwy'n gobeithio y daw rhywbeth o'r cynllun hwnnw. Mater cynllunio arall yw'r nifer fawr o siopau bwyd cyflym, sydd weithiau'n hel yn agos at ei gilydd mewn rhai rhannau o drefi penodol. Bydd hyn, oherwydd y nifer fawr o ffaniau sy'n weithredol, yn tueddu i gael effaith sy'n amlwg yn wael ar ansawdd yr aer, ac mae hyn, unwaith eto, yn arwain at broblemau cynllunio, oherwydd, yn fy mhrofiad i, pan arferwn fynychu cyfarfodydd Cyngor - amser maith yn ôl, ond ni chredaf fod y sefyllfa wedi newid llawer - weithiau bydd swyddogion cynllunio yn wynebu gwrthwynebiad lleol gan aelodau ynghylch ceisiadau cynllunio, ond maent yn tueddu i ddweud, 'Wel, wyddoch chi, bydd y ceisydd yn ennill ar apêl, felly rhaid inni wthio hyn drwodd.' Felly, rhoddir caniatâd cynllunio. Wedyn, daw'r achos nesaf, ac maent yn dyfynnu'r cynsail ac yn dweud, 'A, wel, rhoesom y caniatâd cynllunio i'r un acw, felly mae'n rhaid inni ei roi i hwn.' Felly, yn y diwedd mae gennym nifer fawr o siopau bwyd cyflym mewn ardaloedd cyfyng, ac yn sicr nid yw'n gwneud llawer o les i ansawdd yr aer. Felly, rwy'n credu bod angen inni fynd i'r afael â llawer o'r pethau hyn drwy edrych ar y system gynllunio. Bellach mae gennym gomisiynydd cenedlaethau'r dyfodol yma yng Nghymru, a allai fod yn ddatblygiad da. Mae'n berson galluog iawn. Gobeithio y bydd yn gallu cyfrannu'n ystyrlon at y pethau hyn. Ond mae'n rhaid iddi allu cyfrannu'n ystyrlon, fel y dywedaf, i roi stop ar bethau fel cynghorau'n adeiladu'n ddireolaeth ar dir llain las, a chynghorau'n dymchwel eu gorsafoedd bysiau i adeiladu blociau o gyfadeiladau swyddfa enfawr a fydd yn llusgo mwy o gymudwyr i ardaloedd trefol canolog. Ac yn y pen draw, bydd angen i Lywodraeth Cymru gymryd camau rhagweithiol mewn ardaloedd, yn hytrach na dim ond siarad am faterion a phasio deddfwriaeth weithiau, fel Deddf Teithio Llesol (Cymru) 2013, nad yw i'w gweld yn gwneud llawer mewn gwirionedd i newid y sefyllfa, er fy mod yn siŵr iddi gael ei phasio gyda bwriadau da. Mae angen inni edrych ar sut y mae hynny'n gweithio mewn gwirionedd, sut y mae'r polisi hwnnw'n gweithio, a gwneud iddo weithio mewn ffordd fwy ystyrlon. Gan edrych ar y cynnig heddiw, fel y dywedaf, rydym yn cefnogi'r nod o wella ansawdd aer. Mae gennym broblem gyda pharthau aer glân, oherwydd rydym yn teimlo bod angen inni ddarparu gwell dewisiadau amgen yn gyntaf cyn inni ddechrau gwahardd pobl rhag gyrru ceir penodol mewn trefi a dinasoedd. Wedi'r cyfan, pe baem yn gwahardd pawb sy'n gyrru ceir tanwydd ffosil rhag gyrru i mewn i Gaerdydd ac Abertawe yfory, rwy'n sicr na fyddai lle ar fysiau a threnau i bobl gyrraedd y lleoedd hynny o gwbl, ac ar hyn o bryd, nid oes gennym seilwaith ar gyfer ceir trydan. Yn sicr, mae angen inni symud ymlaen gyda'r pethau hyn, ac rwy'n cytuno gyda Simon Thomas - gadewch inni symud ymlaen gyda datblygu'r math hwn o seilwaith - ond ar hyn o bryd, nid yw yno. Yn UKIP, mae'n teimlo i ni fel rhoi'r drol o flaen y ceffyl, felly nid ydym yn cefnogi'r syniad hwnnw ar hyn o bryd mewn gwirionedd. Felly, am y rheswm hwnnw rydym yn gwrthwynebu'r cynnig heddiw, oni chaiff ei ddiwygio gan ein gwelliant ein hunain, sy'n codi'r mater hwnnw. Diolch yn fawr.